CELEX: 32021D0510
Language: lv
Date: 2021-03-22 00:00:00
Title: Padomes Lēmums (ES) 2021/510 (2021. gada 22. marts), ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Deutsche Bundesbank ārējiem revidentiem

24.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 103/1
               
            
         PADOMES LĒMUMS (ES) 2021/510
         (2021. gada 22. marts),
         ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Deutsche Bundesbank ārējiem revidentiem
         EIROPAS SAVIENĪBAS PADOME,
         ņemot vērā Protokolu Nr. 4 par Eiropas Centrālo banku sistēmas Statūtiem un Eiropas Centrālās bankas Statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27.1. pantu,
         ņemot vērā Eiropas Centrālās bankas Ieteikumu (2021. gada 4. februāris) Eiropas Savienības Padomei par Deutsche Bundesbank ārējiem revidentiem (ECB/2021/4) (1),
         tā kā:
         
                     (1)
                  
                  
                     Eiropas Centrālās bankas (ECB) un dalībvalstu, kuru valūta ir euro, valstu centrālo banku pārskati ir jārevidē neatkarīgiem ārējiem revidentiem, kurus ieteikusi ECB Padome un apstiprinājusi Eiropas Savienības Padome.
                  
               
                     (2)
                  
                  
                     
                        Deutsche Bundesbank ārējo revidentu pilnvaras beidzās pēc 2020. finanšu gada revīzijas pabeigšanas. Tāpēc ir jāieceļ ārējie revidenti laikposmam, kas sākas 2021. finanšu gadā.
                  
               
                     (3)
                  
                  
                     
                        Deutsche Bundesbank par saviem ārējiem revidentiem 2021.–2026. finanšu gadam ir izvēlējusies Baker Tilly GmbH & Co. KG Wirtschaftsprüfungsgesellschaft, paredzot iespēju pagarināt to pilnvaras līdz 2027. finanšu gadam.
                  
               
                     (4)
                  
                  
                     ECB Padome ir ieteikusi par Deutsche Bundesbank ārējiem revidentiem 2021.–2026. finanšu gadam iecelt Baker Tilly GmbH & Co. KG Wirtschaftsprüfungsgesellschaft, paredzot iespēju pagarināt to pilnvaras līdz 2027. finanšu gadam.
                  
               
                     (5)
                  
                  
                     Pēc ECB Padomes ieteikuma būtu attiecīgi jāgroza Padomes Lēmums 1999/70/EK (2),
                  
               IR PIEŅĒMUSI ŠO LĒMUMU.
         
            1. pants
            Lēmuma 1999/70/EK 1. panta 2. punktu aizstāj ar šādu:
            
               
                  “2.   Ar šo par Deutsche Bundesbank ārējiem revidentiem 2021.–2026. finanšu gadam apstiprina Baker Tilly GmbH & Co. KG Wirtschaftsprüfungsgesellschaft.”
               
            
         
         
            2. pants
            Šis lēmums stājas spēkā tā paziņošanas dienā.
         
         
            3. pants
            Šis lēmums ir adresēts Eiropas Centrālajai bankai.
         
         
            Briselē, 2021. gada 22. martā
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV C 47, 10.2.2021., 1. lpp.
         
         
            (2)  Padomes Lēmums 1999/70/EK (1999. gada 25. janvāris) par dalībvalstu centrālo banku ārējiem revidentiem (OV L 22, 29.1.1999., 69. lpp.).